มีเพศสัมพันธ์กับแฟนแต่ไม่ได้แตกใน ถุงไม่ขาด ไม่รั่ว แต่ด้านในของแฟนมีน้ำเหมือนเสร็จกับเรา แต่ไม่แน่ใจ ลืมให้แฟนกินยาคุมด้วยจะเป็นไรไหมครับ
สวัสดีค่ะ หากมีเพศสัมพันธ์โดยการใส่ถุงยางอนามัย และใช้ได้อย่างถูกต้อง ไม่มีการฉีกขาดหรือรั่วซึม โอกาสที่จะตั้งครรภ์ก็จะมีประมาณ 2% และหากได้ใช้วิธีการหลั่งนอกร่วมด้วย โอกาสที่จะตั้งครรภ์ก็จะลดลงไปอีก ดังนั้น จึงไม่จำเป็นต้องทานยาคุมฉุกเฉินค่ะ นกจากนี้ หากผ่านไป 5 วันแล้ว ยาคุมฉุกเฉินก็จะไม่สามารถช่วยป้องกันการตั้งครรภ์ได้แล้วค่ะ เพราะโดยปกติต้องทานภายในไม่เกิน 72 ชั่วโมงหลังจากที่ได้มีเพศสัมพันธ์ไปสำหรับน้ำที่อยู่ในช่องคลอด ก็คือน้ำหล่อลื่นของผู้หญิง และอาจมีตกขาวปนร่วมด้วยก็ได้ ไม่ได้ผิดปกติอะไร และไม่ได้ทำให้โอกาสในการตั้งครรภ์เพิ่มขึ้นแต่อย่างใดค่ะหากจะมีเพศสัมพันธ์บ่อยๆ และกังวลเรื่องการตั้งครรภ์ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น